Konkurrenceudsættelsesbetingelser – Isolerende rørkoblinger og pakninger (genudbud)



Indholdsfortegnelse

[1 Ordregivende myndighed 2](#_Toc133309183)

[2 Generelt 2](#_Toc133309184)

[2.1 Form for konkurrenceudsættelse 2](#_Toc133309185)

[2.2 Kontraktens omfang 2](#_Toc133309186)

[2.3 Varighed 3](#_Toc133309187)

[2.4 Konkurrenceudsættelsesdokumenter 3](#_Toc133309188)

[3 Tidsplan for konkurrenceudsættelsen 3](#_Toc133309189)

[4 Kommunikation 3](#_Toc133309190)

[5 Tilbuddets indhold og opbygning 3](#_Toc133309191)

[5.1 Krav til sprog 3](#_Toc133309192)

[5.2 Tilbuddets indhold (tjekliste) 4](#_Toc133309193)

[5.3 Indlevering af tilbud 4](#_Toc133309194)

[6 Evaluering 4](#_Toc133309195)

[6.1 Tildelingskriterium 4](#_Toc133309196)

[6.2 Evaluering af prisen (Underkriterium I) 4](#_Toc133309197)

[7 Tildeling 4](#_Toc133309198)

# Ordregivende myndighed

Den ordregivende myndighed er:

Banedanmark

Carsten Niebuhrs Gade 43

1577 København V

CVR: 18632276

Kontaktpersonen hos Banedanmark er:

Projektleder, Rasmus Juul Wagner

Tlf.: 21383271

E-mail: RJWA@bane.dk

Det er et krav fra Banedanmark, at tilbudsgiverne iagttager ubetinget tavshed over for uvedkommende om forhold, som måtte komme til tilbudsgivernes kendskab i forbindelse med konkurrenceudsættelsen.

# Generelt

## Genudbud og ændringer

Isolerende rørfittings har tidligere været udbudt på udbud.dk (annonceret 27.4), men aflyst på grund af uklarhed om de efterspurgte varer. I denne version er følgende ændringer foretaget:

1. Nyt bilag 1b – principtegning
2. Materialetykkelse er nu angivet som ”minimum x mm”
3. Tidsfrister i dette dokument
4. Forventet ikraftdato for kontrakt nu 1.10.2023

## Form for konkurrenceudsættelse

Konkurrenceudsættelsen er annonceret på www.udbud.dk, hvor alt materialet også kan downloades.

Konkurrenceudsættelsen gennemføres efter Udbudslovens afsnit IV/§ 191-192.

Tildeling af kontrakten sker i henhold til det økonomisk mest fordelagtige tilbud på grundlag af tildelingskriteriet beskrevet i pkt. 6.

## Kontraktens omfang

Banedanmark ønsker at indgå en rammeaftale om isolerende rørkoblinger og pakninger. Der benyttes tre typer: Indsvejste koblinger, Koblinger med flange og Pakninger med flange. Hver type ønskes i forskellige størrelser – se tilbudslisten.

Banedanmark regner med at skulle bruge 100-150 stk. i alt over de næste 8 år, til at etablere BPU-områder på 25 stationer. Fordelingen mellem de tre typer er endnu ukendt.

Kontraktens maksimale værdi er 3,2 mio. DKK.

Endvidere indeholder kontrakten følgende optioner:

2 forlængelser á 24 måneder

## Varighed

Kontrakten løber fra 01.10.2023 til 30.09.2027. I øvrigt henvises til kontraktens § 5.

## Konkurrenceudsættelsesdokumenter

Det samlede materiale til brug for konkurrenceudsættelsen består af:

* Konkurrenceudsættelsesbetingelser (dette dokument) samt bilag:
	+ Bilag 1: Teknisk specifikation for Isolerende rørkoblinger og pakninger
	+ Bilag 1b: Principtegning
	+ Tilbudsliste
* Kontrakt med tilhørende bilag:
	1. Bilag 1: Teknisk specifikation for Isolerende rørkoblinger og pakninger
	2. Bilag 1b: Principtegning
	+ Bilag 2: CSR

# Tidsplan for konkurrenceudsættelsen

Konkurrenceudsættelsen forventes gennemført i henhold til følgende tidsplan:

| Nr. | Aktivitet | Dato |
| --- | --- | --- |
|  | Tilbudsmaterialet udsendes | 4.08.2023 |
|  | Frist for at stille spørgsmål  | 10.07.2023 |
|  | Frist for indlevering af tilbud | 21.08.2023, kl. 09:00 |
|  | Meddelelse om tildeling | 8.09.2023 |

# Kommunikation

Spørgsmål til konkurrenceudsættelsen stilles skriftligt. Spørgsmålene vil blive besvaret ved offentliggørelse (i anonymiseret form) til samtlige tilbudsgivere på udbud.dk.

# Tilbuddets indhold og opbygning

## Krav til sprog

Tilbuddet skal afgives på dansk. Tekniske standardbilag kan dog være udfærdiget på sprogene dansk eller engelsk.

Arbejdssproget i kontraktperioden er dansk, og alt skriftligt materiale som skal leveres som en del af kontrakten, skal udarbejdes på dansk.

## Tilbuddets indhold (tjekliste)

Tilbudsgiver skal vedlægge følgende:

* Udfyldt tilbudsliste
* Identifikation af tilbudsgiver og gyldig underskrift
* Beskrivelse af de tilbudte produkter
* Dokumentation for, at kravene i EN 10204 3.1 overholdes.

Såfremt Tilbudsgiver påtænker at anvende underleverandører i forbindelse med kontraktens opfyldelse, skal samme oplysninger, som angivet ovenfor, ligeledes vedlægges tilbuddet for den/de pågældende underleverandører.

## Indlevering af tilbud

Tilbud sendes pr. mail til kontaktperson RJWA@bane.dk mærket ”TILBUD” i emnefeltet. Seneste frist for afgivelse af tilbud fremgår af pkt. 3.

Efter tilbudsfristens indtrædelse kan tilbuddet ikke ændres eller tilbagekaldes. Tilbudsgiver skal vedstå tilbuddet i 90 kalenderdage regnet fra fristen for afgivelse af tilbud.

# Evaluering

## Tildelingskriterium

Kontrakten tildeles det økonomisk mest fordelagtige tilbud på baggrund af tildelingskriteriet ”laveste pris”.

## Evaluering af prisen (Underkriterium I)

Ved vurderingen vedrørende underkriterium I anvendes feltet ”tilbudssum” fra tilbudslisten. Denne kan være en evalueringsteknisk sum som vægter priser ud fra forventet behov. Tilbudsgiver er kun ansvarlig for indholdet af de felter, som denne selv har udfyldt.

# Tildeling

Efter udløb af tilbudsfristen, jf. pkt. 3 ovenfor, vil Banedanmark foretage evaluering af de indkomne tilbud som beskrevet i pkt. 6. Når Banedanmark har vurderet, hvilket tilbud, der er det økonomisk mest fordelagtige tilbud på grundlag af bedste pris, træffer Banedanmark beslutning om tildeling af kontrakten. Alle Tilbudsgivere vil samtidig blive skriftligt orienteret (evt. ved annoncering på udbud.dk), når Banedanmark har truffet beslutning om tildeling af kontrakten.

Banedanmark anser ikke konkurrenceudsættelsen for afsluttet, før kontrakten er underskrevet eller annulleret/aflyst.